
privind aprobarea Studiului de Fezabilitate

,,Amenajare zona Petuniei - Magnoliei”
Direcţia Drumuri şi Transporturi are în programul de investiţii pe anul 2010 întocmirea Studiului 

de Fezabilitate  aferent obiectivului de investiţii ,,Amenajare zona Petuniei - Magnoliei”.

Zona care se amenajează este delimitată de străzile Magnoliei, Petuniei, Toporaşilor, Zambilelor, Dafinului, fiind amplasată în zona de sud a municipiului Timişoara, iar sectorul de drum care se propune a se amenaja are o lungime totală de aproximativ 1.495m.

Zona de locuinţe propusă spre amenajare, în momentul de faţă nu prezintă nici un fel de îmbunătăţire a drumurilor de acces existente, a aleilor sau trotuarelor pietonale. Nu există nici un fel de amenajare de dispozitive pentru preluare apelor pluviale sau locuri de parcare. Astfel zona nu se prezintă într-o situaţie bună din punct de vedere al viabilităţii rutiere precum şi pentru traficul pietonal. 
Deasemenea străzile propuse pentru amenajare au un sistem rutier necorespunzător, incapabil să suporte chiar traficul uşor cu autoturisme, mai ales pe perioada de iarnă, când nu se poate realiza accesul autovehicolelor de colectare a resturilor menajere, precum şi a celorlalte autovehicole de interes general.  

 Strada Magnoliei,are o lungime de aproximativ 800 m şi face legătura între Calea Buziaşului şi strada Orhideelor. Strada Magnoliei este principala stradă de acces spre Calea Buziaşului astfel poate fi considerată stradă principală din ansamblul străzilor studiate, este catalogată ca o stradă de categoria tehnică III – colectoare.
În plan carosabilul prezent pe strada Magnoliei este alcătuit dintr-o cale de rulare cu lăţimea de 4,0 m realizată din placi de beton prefabricate. Viteza de circulaţie actuală pe acest sistem rutier improvizat este de 3…5 km/h; între calea de rulare existentă şi fronturile construite nu sunt amenajate trotuare sau alte dispozitive destinate traficului pietonal.

Strada Petuniei, este cuprinsă între străzile Zambilelor, Magnoliei şi Grigore Antipa, are o lungime de aproximativ 200 m. Strada Petuniei este o strada de categoria tehnică III – colectoare. În prezent carosabilul străzii este alcătuit dintr-o pietruire veche cu lăţime variabilă (3,0 m – 5,0 m) ce nu corespunde cerinţelor de trafic actual şi de perspectivă. Pe ampriza străzii nu sunt prezente platforme destinate circulaţiei pietonale sau a cicliştilor.  

Strada Toporaşilor, este cuprinsă de străzile G. Antipa şi Zambilelor. Lungimea străzii este de aproximativ 200 m, fiind o stradă de categoria tehnică IIIl – colectoare . În prezent carosabilul străzii este alcătuit dintr-o pietruire veche cu lăţime variabilă (3,0 m – 4,0 m) ce nu corespunde cerinţelor de trafic actual şi de perspectivă. Pe ampriza străzii nu sunt prezente platforme destinate circulaţiei pietonale sau a cicliştilor.  

Strada Dafinului este cuprinsă între străzile Magnoliei şi Anemonelor. Traseul străzii se află într-o succesiune de aliniamente şi curbe. Lungimea străzii este de aproximativ 200 m, În prezent carosabilul străzii Dafinului este compus dintr-o pietruire cu lăţimea de 4,0 m, După intersecţia cu stradă Azaleelor, carosabilul străzii Dafinului este din pământ, astfel este total impropriu parcurgerii lui mai ales pe timpul precipitaţiilor sau a zăpezilor.
Strada Zambilelor este cuprinsă între străzile Dafinului şi strada Petuniei, are o lungime de aproximativ 280 m. Strada Zambilelor are un carosabil compus dintr-o pietruire cu lăţimea de 4,0 – 5,0m. Pe strada Zambilelor la data întocmirii studiului se realiza reţea de alimentare cu apă, astfel lucrările fiind prognozate a se finaliza pe parcursul anului 2010.

Drumurile de acces în zona menţionată prezintă deficienţe caracteristice, caracterizate prin lipsa planeităţii suprafeţei de rulare, lipsa declivităţilor transversale şi longitudinale, lipsa delimitări carosabilului destinat autovehiculelor de cel pietonal şi cel al cicliştilor, lipsa dispozitivelor de colectare şi evacuare a apelor pluviale de pe platformele carosabile, lipsa semnalizării rutiere, precum şi lipsa amenajării spaţiilor verzi.

Canalizarea a fost executată pe mijlocul străzii, la nivel de canal colector, dar nu au fost prevăzute guri de scurgere pentru stradă.

Străzile propuse pentru amenajare, beneficiază de utilităţile urbane având realizată reţeaua de alimentare cu apă potabilă, gaze naturale şi reţeaua de alimentare cu energie electrică .


Se vor lua toate măsurile care se impun, astfel încât stabilitatea stâlpilor de iluminat să nu fie afectată de realizarea drumului.

Având în vedere amplasamentul şi mai ales faptul că nu au existat până în prezent acţiuni de amenajare a infrastructurii rutiere în zonă este necesară o amenajare caracteristică a zonei, prin realizarea unei infrastructuri rutiere, a unor zone destinate special traficului pietonal  şi a celui ciclabil, precum şi realizarea unor zone verzi.
Prin realizarea acestei investiţii se au în vedere următoarele obiective:

1. Realizarea unei circulaţii auto şi pietonale în condiţii de maximă siguranţă şi confort pe întreaga zonă de locuinţe,

2. Dezvoltarea infrastructurii de transport.

Soluţia geometrică adoptată corespunde cerinţelor de trafic actual şi de perspectivă, atât la nivelul străzilor interioare cât şi de pe Calea Buziaşului. Intersecţia Căii Buziaşului cu strada Magnoliei şi cu strada Chevereş a fost realizată prin amenajarea unei giraţi la nivel. Intersecţia va fi amplasata pe carosabilul existent, iar calea inelară se va realiza prin extinderea carosabilului existent. Intersecţia giratorie a fost proiectată pentru a permite dirijarea traficului în regim nesemaforizat. Raza interioară a intersecţiei este de 10,0 m. Calea inelara proiectată va avea o lăţime de 8,0m, pentru desfăşurarea traficului pe 2 benzi de circulaţie. Calea inelară va avea o supralărgire interioară dintr-o banda cu lăţimea de 1,0. Intersecţia proiectată va avea patru ramuri dintre care 2 ramuri principale situate pe Calea Buziaşului, iar cele secundare pe strada Magnoliei respectiv strada Chevereş
Geometric străzile au fost tratate ca şi străzii de categoria tehnică III – străzii colectoare. S-a proiectat un carosabil cu lăţimea de 6,0 m, iar adiacent fronturilor parcelelor sunt proiectate platforme cu lăţimi variabile destinate traficului pietonal şi a celui de ciclişti. În zone rămase libere între carosabil şi trotuare au fost proiectate spaţii verzi cu lăţimi variabile. În zonele unde aceste lăţimi au fost mai mici de 1,0 m s-a renunţat la amplasarea lor în fâşie şi, sau amenajat spaţii alveolare. 
Pe toată lungimea străzilor, sub platformele trotuarelor, au fost amplasate conducte tehnologice pentru amplasarea viitoarelor reţele, aceste conducte au amplasate şi subtraversări ale carosabilului şi cămine de tragere.

Având în vedere cele menţionate, este necesară şi oportună, realizarea tronsonului de drum propus de aproximativ 1.495 m, acest fapt conducând la îmbunătăţirea accesului rutier şi pietonal în zonă. 

Sursa de finanţare: Bugetul local capitolul Cap 84.02.03.03.Străzi, Cap. C Studii şi proiecte.

În vederea asigurării unei circulaţii corespunzătoare pe această stradă atât pentru autovehicule cât şi pentru pietoni, precum şi pentru evaluarea investiţiei, este necesară aprobarea  Studiului de Fezabilitate.

Primăria Municipiului Timişoara a recepţionat în cursul anului 2010 Studiul de Fezabilitate pentru ,,Amenajare zona Petuniei - Magnoliei”, realizat de  S.C. SIT INFRASTRUCTURE S.R.L. conform contractului de proiectare nr. 23 /22.01.2010. 
Valoarea totală (inclusiv TVA) a investiţiei ,, Amenajare zona Petuniei - Magnoliei ” este estimată, conform devizului general al  investiţiei, la 4.949,830 mii lei (fără TVA), respectiv 1.205,688 mii Euro (1 Euro = 4,1054 lei la data de 01.03.2010).
Investiţia se va realiza în decurs de 12 luni.
 Durata de realizare pentru execuţia lucrărilor proiectate este estimată la 8 luni. Durata totală se extinde pe 12 luni, din care 4 luni fiind necesare proiectării şi procedurilor de achiziţie publică pentru contractarea execuţiei lucrării şi a dirigenţiei de şantier.

Având în vedere faptul că finanţarea studiului de fezabilitate ,,Amenajare zona Petuniei - Magnoliei”se face din Bugetul local aprobat pentru anul 2010, propunem aprobarea studiului de fezabilitate şi realizarea investiţiei menţionată anterior.   

